Gandia inicia una prova pilot als carrers Navegant i Legazpi per augmentar la seguretat i prioritzar el vianant
08 abril 2022

## Gandia inicia una prova pilot als carrers Navegant i Legazpi per augmentar la seguretat i prioritzar el vianant08 abril 2022Última actualització: 08 abril 2022

![](../gestion/img/ddfdbb66c74799850fdadfdb2580b4d3e16793e58beef611150e41e436ab58e7.jpg)  
  

Els carrers Navegant i Legazpi en els seus trams més propers al passeig Marítim es converteixen des de hui en zones de preferència per als vianants i on els vehicles només podran circular a 10 km per hora.

"Es tracta d'una mesura que pretén augmentar la seguretat d'aquestes zones que suporten una gran afluència de persones que es dirigeixen a la platja i la zona de la Morada", ha explicat el regidor delegat de Trànsit i Mobilitat, Nacho Arnau. "S'ha pogut comprovar durant la pandèmia prioritzar els vianants millora l'entorn i genera noves oportunitats. El que estem aconseguint és guanyar nous espais de vianants i ajudar a que l'hostaleria puga gaudir en els seus negocis de més espai per a la col·locació de les taules a la via pública".

Per part seua, Vicent Mascarell ha recordat que aquesta actuació va en la línia d'intentar "donar confortabilitat a la nostra indústria turística per excel·lència, als hotels. És una estratègia de l'ajuntament i el sector que busca intentar millorar els entorns d'hotels i activitats turístiques que obrin tot l'any". D'altra banda, el regidor de turisme ha volgut incidir que donar un tractament semipeatonal més gran a un entorn on hi ha 4 hotels, on hi ha un volum de milers de persones diàriament en temporada alta, és una bona mesura. "És una prova pilot que estudiem des dels departaments implicats i els sectors afectats. Una vegada tingam les conclusions prendrem la decisió final".